section_heading: Povijest
paragraph_text: Član sastava, Želimir Ivković uskoro je napisao knjigu o vinkovačkoj glazbenoj pozornici. Ideja mu je sazrijevala već dvadesetak godina, dok je listao stare fotografije i dokumentaciju. Ideja korijene ima možda još od 1975. kada je od svoga kuma i člana sastava Želimira Babogredca (poslije prvog čovjeka Croatia Recodsa) za rođendan dobio veliku ilustriranu enciklopediju rock-glazbe New Musical Expressa s posvetom uz želju da i Ivković uđe u sličnu enciklopediju. Na posvetu je odgovorio uz zahvalu "ako ništa od ove, napisat ćemo našu, vinkovačku, rock-enciklopediju u kojoj će biti mjesta i za sve nas". Želja se realizirala nakon dugo godina. Prikupio je podatke i fotografije te audimaterijale o vinkovačkim glazbenicima. Za izbor naslova nekoliko je imena bilo u igri, od prvog ‘Rock u Šokaca‘, pa ‘Lazy River Blues‘ i na kraju sadašnji ‘Rock u Vinkovcima‘ s podnaslovom ‘Povijest popularne i rock-glazbe u Vinkovcima i okolici‘. Knjiga naime obuhvaća i seoske grupe i solisti iz vinkovačkog okruženja.